section_heading: Povijest
paragraph_text: Do pred Drugi svjetski rat svetište je za dan patronaznalo posjetiti i 20 000 vjernika. Do 1945. godine vjernici su pješice svake godine iz sarajevske katedrale u procesiji dolazili do Stupa. Putem su im se uvijek pridruživali i vjernici drugih sarajevskih župa. 1945. godine bio je posljednji takav mimohod. to je bio svojevrsni mirni prosvjed komunističkoj vlasti. No već sutra zločinački jugoslavenski komunistički režim uhitio je mnoge vjernike, uključujući i dekana Dragutina Čelika, poslije banjolučkog biskupa. Kalvarija katolika nije tad stala, jer su nakon partizanskog zauzimanja Sarajeva ubijen župnik Ivan Subašić i masovno ubijani i proganjani politički nepodobni stanovnici, osobito katolici. Cilj im je bio zastrašiti sarajevske katolike da zaborave na hodočašće, natjerati ih na iseljavanje i i na taj način etnokonfesionalno očistiti Sarajevo od Hrvata i ostalih katolika.<ref>komunistickizlocini.net Župnika Ivana Subašića partizani zaklali u blizini Gospina svetišta na stupu u Sarajevu , Izvor: Don Anto Baković, Hrvatski Martirologij XX stoljeća, Zagreb 2007, str.604. Objavljeno 9. kolovoza 2018. (pristupljeno 3. studenoga 2018.)